**Z A P I S N I K**

sa 23. sjednice Odbora za Statut i Poslovnik Gradskog vijeća Grada Ivanić-Grada održane dana 01. ožujka 2016. godine (utorak) s početkom u 17,00 satiu prostorijama Gradske uprave, Park hrvatskih branitelja 1, Ivanić-Grad.

Prisutni članovi odbora:

1. Tomislav Kunovec – predsjednik odbora
2. Gordana Kanić - članica
3. Željko Pongrac – član
4. Goran Leš – član
5. Laura Voštinić - članica

G. Tomislav Kunovec – otvorio je sjednicu i konstatirao da sjednici prisustvuju svi članova Odbora za Statut i Poslovnik te se mogu donositi pravovaljane odluke.

Predsjednik Odbora dao je na usvajanje predloženi

**DNEVNI RED**

1. Razmatranje i usvajanje zapisnika s 22. sjednice Odbora za Statut i Poslovnik,
2. Razmatranje prijedloga Odluke o prijenosu prava vlasništva komunalne vodne građevine Uređaja za pročišćavanje otpadnih voda Grada Ivanić-Grada i retencijskog bazena,
3. Razmatranje prijedloga Odluke o izmjeni Odluke o izmjenama Odluke o komunalnoj naknadi,
4. Razmatranje prijedloga:
5. Odluke o davanju prethodne suglasnosti na Statut Dječjeg vrtića Ivanić Grad,
6. Odluke o davanju prethodne suglasnosti na Pravilnik o unutarnjem ustrojstvu i načinu rada Dječjeg vrtića Ivanić Grad,
7. Razno.

Rad po utvrđenom dnevnom redu.

**TOČKA 1.**

G. Tomislav Kunovec – dao je na razmatranje zapisnik sa 22. sjednice Odbora za Statut i Poslovnik.

Rasprave o istom nije bilo, te je jednoglasno usvojen Zapisnik 22. sjednice Odbora za Statut i Poslovnik.

**TOČKA 2.**

g. Tomislav Kunovec – navodi da je prijedlog Odluke o prijenosu prava vlasništva komunalne vodne građevine Uređaja za pročišćavanje otpadnih voda Grada Ivanić-Grada i retencijskog bazena, sa detaljnim obrazloženjem dostavljen uz saziv sjednice.

g. Željko Pongrac – napominje da se ne može graditi dok se ne provede ovaj postupak.

gđa. Laura Voštinić – navodi da u skladu sa Zakonom o vodama mora biti uknjiženo kao javno dobro u općoj uporabi u vlasništvu trgovačkog društva koje se bavi odvodnjom. Sada je uknjiženo kao vlasništvo Grada, pa je potrebno riješiti imovinsko pravne odnose.

Odbor za Statut i Poslovnik nakon održane rasprave *jednoglasno* je usvojio slijedeći

**Z A K L J U Č A K**

I.

Odbor za Statut i Poslovnik razmatrao je prijedlog Odluke o prijenosu prava vlasništva komunalne vodne građevine Uređaja za pročišćavanje otpadnih voda Grada Ivanić-Grada i retencijskog bazena

II.

Odbor za Statut i Poslovnik daje pozitivno mišljenje o usklađenosti s pozitivnim propisima akta iz točke I. ovog Zaključka.

III.

Ovaj Zaključak Odbora upućuje se Gradskom vijeću i ovlaštenom predlagatelju razmatranog akta.

IV.

Zaključak stupa na snagu danom donošenja.

**TOČKA 3.**

G. Pongrac - navodi da se krenulo u ponovna mjerenja na cijelom području Grada Ivanić-Grada, ima 2000 do 2500 domaćinstava, do sada je napravljeno oko 2000, vrlo je komplicirano, vrlo je detaljno, detaljna su mjerenja i nije se u ovom segmentu željelo uzimati ljude na ugovor kako se to nekada radilo pa je bilo svega u izmjerama, sada se tek vidi da su izmjere katastrofalne, puno toga nije mjereno kako treba. Sada dodatno ulaze još i garaže, ali u izmjeri se mjere i gospodarske objekte koji ne ulaze u obračun komunalne naknade. Svaka kuća sa garažom, sa gospodarskim objektom, ima svoj dosje, svoju skicu u punom mjerilu, sa stopostotnim mjerilom, vrlo pedantno, sa svim podacima koji su unijeti unutra, sa kategorizacijom i sa svim ostalim. U jednom periodu se dogodio problem sa vozilima, napravilo bi se više, ali povjerenstva nisu mogla izlaziti na teren, radili su po Ivaniću koliko su mogli i stigli, a i dio koji je radio na tome otišao je na druge poslove, tako da je ostalo to jedno povjerenstvo koje se bavilo tom pričom. Obzirom da do 30.3. se mora izdati nova rješenja jedino rješenje je bilo da se Odluku stavi van snage i da se prolongira na 1.1.2017. godine.

Gđa. Laura Voštinić – cijela Odluka u potpunosti je jednaka osim roka koji je pomaknut na 1. siječnja 2017. godine.

Odbor za Statut i Poslovnik nakon održane rasprave *jednoglasno* usvojio slijedeći

**Z A K L J U Č A K**

I.

Odbor za Statut i Poslovnik razmatrao je prijedlog Odluke o izmjenama Odluke o komunalnoj naknadi

II.

Odbor za Statut i Poslovnik daje pozitivno mišljenje o usklađenosti s pozitivnim propisima akta iz točke I. ovog Zaključka.

III.

Ovaj Zaključak Odbora upućuje se Gradskom vijeću i ovlaštenom predlagatelju razmatranog akta.

IV.

Zaključak stupa na snagu danom donošenja.

**TOČKA 4.**

G. Željko Pongrac – navodi da se, što se tiče Statuta, radi o usklađivanju sa zakonskim propisima, a u drugom dijelu što se tiče samog ustroja navodi da su u Dječjem vrtiću imali npr. u ustroju radno mjesto za koje nikada nije čuo, a to je spremačica pomoćna kuharica. Nitko ne gubi radna mjesta, niti itko išta dobiva, nego se samo posložilo da to bude kako treba, jer ako je spremačica onda je spremačica, pomoćna kuharica je pomoćna kuharica. Vezano na izbor ravnateljice napominje da je jednoglasno podržana gđa. Marina Čalušić. Gđa. Đunđenac je korektno do kraja odradila svoj mandat.

Odbor za Statut i Poslovnik nakon održane rasprave *jednoglasno* je usvojio slijedeći

a)

**Z A K L J U Č A K**

I.

Odbor za Statut i Poslovnik razmatrao je prijedlog Odluke o davanju prethodne suglasnosti na Statut Dječjeg vrtića Ivanić Grad

II.

Odbor za Statut i Poslovnik daje pozitivno mišljenje o usklađenosti s pozitivnim propisima akta iz točke I. ovog Zaključka.

III.

Ovaj Zaključak Odbora upućuje se Gradskom vijeću i ovlaštenom predlagatelju razmatranog akta.

IV.

Zaključak stupa na snagu danom donošenja.

Odbor za Statut i Poslovnik nakon održane rasprave *jednoglasno* je usvojio slijedeći

b)

**Z A K L J U Č A K**

I.

Odbor za Statut i Poslovnik razmatrao je prijedlog Odluke o davanju prethodne suglasnosti na Pravilnik o unutarnjem ustrojstvu i načinu rada Dječjeg vrtića Ivanić Grad

II.

Odbor za Statut i Poslovnik daje pozitivno mišljenje o usklađenosti s pozitivnim propisima akta iz točke I. ovog Zaključka.

III.

Ovaj Zaključak Odbora upućuje se Gradskom vijeću i ovlaštenom predlagatelju razmatranog akta.

IV.

Zaključak stupa na snagu danom donošenja.

**TOČKA 5.**

Pod točkom razno nije bilo pitanja i prijedloga.

Dovršeno u 17.21 sati.

Zapisnik sastavila Predsjednik Odbora

Nikolina Mužević Tomislav Kunovec